stanford-oval/wikipedia huggingface dataset:
วอลเลย์บอลนิวซีแลนด์วิมินส์คลับแชมเปียนชิปส์

| --- | --- |
กีฬา: วอลเลย์บอล
ก่อตั้ง: 1968
ฤดูกาลแรก: 1968
ผู้ดำเนินการ: วีเอ็นซี
จำนวนทีม: 9 (2019)
ประเทศ:  นิวซีแลนด์
ทวีป: โอเชียเนีย
เว็บไซต์: volleyballnz.org.nz
วอลเลย์บอลนิวซีแลนด์วิมินส์คลับแชมเปียนชิปส์ (อังกฤษ: Volleyball New Zealand Women's Club Championships) เป็นการแข่งขันวอลเลย์บอลหญิงระดับประเทศที่สำคัญที่สุดของประเทศนิวซีแลนด์ ก่อตั้งขึ้นในปี ค.ศ. 1968
 จัดขึ้นโดยวอลเลย์บอลนิวซีแลนด์ (วีเอ็นซี) ซึ่งการแข่งขันแบ่งออกเป็นสามดิวิชัน ได้แก่ ดิวิชัน 1 ดิวิชัน 2 และ ดิวิชัน 3
ทำเนียบผู้ชนะเลิศ

| ปี | ทีมชนะเลิศ |
| --- | --- |
1968: ฮามิลตันทีเชอส์คอลเลจ
1969: ฮามิลตันทีเชอส์คอลเลจ
1970: ฮามิลตันทีเชอส์คอลเลจ
1971: แคนเทอร์เบอรียูนิเวอร์ซิตี
1972: ออกแลนด์ไฟร์บริเกด
1973: โอทาโกยูนิเวอร์ซิตี
1974: แคนเทอร์เบอรียูนิเวอร์ซิตี
1975: เนลสัน
1976: สปาร์ตา
1977: สปาร์ตา
1978: แคนเทอร์เบอรียูนิเวอร์ซิตี
1979: แคนเทอร์เบอรียูนิเวอร์ซิตี
1980: เลค็อกสปอร์ติฟ
1981: เตารางา
1982: แคนเทอร์เบอรียูนิเวอร์ซิตี
1983: โปรีรัว
1984: โปรีรัว
1985: โปรีรัว
1986: สปาร์ตา
| ปี | ทีมชนะเลิศ |
| --- | --- |
1987: สปาร์ตา
1988: ไพโอเนียร์
1989: อาคารานา
1990: อาคารานา
1991: ไพโอเนียร์
1992: สแมช
1993: สแมช
1994: เตปูเกสปอตส์
1995: เตปูเก
1996: สแมช
1997: ไพโอเนียร์
1998: เบย์ปักเตปูเก
1999: เบย์ปักเตปูเก
2000: เบย์ปักเตปูเก
2001: ไนน์ตีไนน์เนอส์
2002: ซาตาราเตปูเกสปอตส์
2003: ซาตาราเตปูเกสปอตส์
2004: ซาตาราเตปูเกสปอตส์
2005: อีซีบาย แมสซีย์
ดูเพิ่ม

วอลเลย์บอลนิวซีแลนด์เมนส์คลับแชมเปียนชิปส์
เมนส์เนชันแนลวอลเลย์บอลลีก
วิมินส์เนชันแนลวอลเลย์บอลลีก
แหล่งข้อมูลอื่น

Volleyball New Zealand
คาซัคสถานเนชันแนลลีก (วอลเลย์บอลหญิง)

| --- | --- |
กีฬา: วอลเลย์บอล
ก่อตั้ง: ฤดูกาล 1992/93
จำนวนทีม: 6 ทีม
ประเทศ:  คาซัคสถาน
ทีมชนะเลิศปัจจุบัน: กูว์เนิช (1 สมัย)
ทีมชนะเลิศสูงสุด: เจตืยซู (8 สมัย)
เว็บไซต์: http://www.volley.kz/
คาซัคสถานเนชันแนลลีก (อังกฤษ: Kazakhstan National League; คาซัค: Қазақстан Ұлттық Лига / Qazaqstan Ūlttyq Liga; รัสเซีย: Казахстан Национальная лига) เป็นการแข่งขันวอลเลย์บอลระดับสูงสุดของประเทศคาซัคสถาน ก่อตั้งขึ้นในปี ค.ศ. 1992 อยู่ภายใต้การกำกับของสหพันธ์วอลเลย์บอลคาซัคสถาน
การแข่งขันแบ่งออกเป็น 3 ระดับได้แก่ เนชันแนลลีก (สูงสุด) และ เมเจอร์ลีกแบ่งออกเป็น 2 ลีกคือ ลีกเอ และ ลีกบี
ทำเนียบผู้ชนะเลิศ

| 0 | 1 | 2 |
| --- | --- | --- |
|  1993 อาเซีย-อาเดคา อัลมา-อาตา  1994 อาเดคา อัลมา-อะตา  1995 ปุลส์ ปัฟโลดาร์  1996 บาซิส-อาเดคา อัลมา-อาตา  1997 อีร์ตึช ปัฟโลดาร์  1998 อีร์ตึช ปัฟโลดาร์  1999 อัลมา-ดีนาโม อัลมา-อาตา  2000 อัสตานา-คานาตืย อัสตานา  2001 ราฮัต อัลมา-อาตา  2002 ราฮัต อัลมา-อาตา  2003 ราฮัต อัลมา-อาตา |  2004 ราฮัต อัลมา-อาตา  2005 ราฮัต อัลมา-อาตา  2006 ราฮัต อัลมา-อาตา  2007 ราฮัต อัลมา-อาตา  2008 เฌตืยซูว์ ตัลตืยโกร์ฆัน  2009 เฌตืยซูว์ ตัลตืยโกร์ฆัน  2010 เฌตืยซูว์ ตัลตืยโกร์ฆัน  2011 เฌตืยซูว์ ตัลตืยโกร์ฆัน  2012 เฌตืยซูว์ ตัลตืยโกร์ฆัน  2013 เฌตืยซูว์ ตัลตืยโกร์ฆัน  2014 เฌตืยซูว์ ตัลตืยโกร์ฆัน |  2015 เฌตืยซูว์ ตัลตืยโกร์ฆัน  2016 อัลไต อุสต์-คาเมโนกอสค์  2017 อัลไต อุสต์-คาเมโนกอสค์  2018 อัลไต อุสต์-คาเมโนกอสค์  2019 อัลไต อุสต์-คาเมโนกอสค์  2020 เฌตืยซูว์ ตัลตืยโกร์ฆัน  2021 อัลไต อุสต์-คาเมโนกอสค์  2022 อัลไต อุสต์-คาเมโนกอสค์  2023 อัลไต อุสต์-คาเมโนกอสค์  2024 วีซี กูว์เนิช เปียโตรปัฟล์   |
ทำเนียบผู้ชนะเลิศ > จำนวนครั้งที่ชนะเลิศ

| สโมสร | จำนวน | ปี |
| --- | --- | --- |
| เฌตืยซูว์ | 8 | 2008, 2009, 2010, 2011, 2012, 2013, 2014, 2015, 2020 |
| อัลไต | 7 | 2016, 2017, 2018, 2019, 2021, 2022, 2023 |
| ราฮัต | 7 | 2001, 2002, 2003, 2004, 2005 2006, 2007 |
| อาเดคา | 2 | 1993, 1994, 1996 |
| อีร์ตึช | 2 | 1997, 1998 |
| กูว์เนิช | 1 | 2024 |
| อัสตานา | 1 | 2000 |
| อัลมา-ดีนาโม | 1 | 1999 |
| ปุลส์ | 1 | 1995 |
ดูเพิ่ม

คาซัคสถานเนชันแนลลีก (วอลเลย์บอลชาย)
แหล่งข้อมูลอื่น

Volleyball Federation of the Republic of Kazakhstan Office webstie
ไอมิ ทานากะ

| ไอมิ ทานากะ |
| --- | --- |
田中 あいみ
เกิด:  (1992-04-28) 28 เมษายน ค.ศ. 1992 (32 ปี) โตเกียว ประเทศญี่ปุ่น
ชื่ออื่น: ไอรู (あいるー)
อาชีพ: นักพากย์
องค์การ: 81 Produce
ส่วนสูง: 148.5 ซม.
ไอมิ ทานากะ (田中 あいみ, 28 เมษายน 1992-) เป็นนักพากย์หญิงชาวญี่ปุ่น เกิดที่โตเกียว โตที่จังหวัดคานางาวะ สังกัด 81 Produce ส่วนสูง 148.5 ซม.
ผลงานพากย์

ตัวแสบแอบเกรียน อุมารุจัง (โดมะ อุมารุ)
ทูคาร์ (เมงุโระ เมงุมิ)
แมงมุมแล้วไง ข้องใจเหรอคะ (ฮาเซเบะ ยุยกะ)
ทรอปิคอล~รูจ พรี​เคียว​ (คุรุรุน)
มหาเนตรผู้พิทักษ์ (คางามิ)
ลั่นทม

| ลั่นทม |
| --- | --- |

ลั่นทม  

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Gentianales
วงศ์:: Apocynaceae
สกุล:: Plumeria Tourn. ex L.

ชนิด
 7-8 ชนิด ได้แก่: Plumeria alba  Plumeria clusioides  Plumeria inodora  Plumeria obtusa  Plumeria pudica  Plumeria rubra  Plumeria stenopetala  Plumeria stenophylla
ลั่นทม หรือ ลีลาวดี เป็นไม้ดอกยืนต้นในวงศ์ตีนเป็ด หรือ วงศ์ไม้ลั่นทม (Apocynaceae) พืชสกุลนี้ส่วนใหญ่เป็นพุ่มไม้ผลัดใบหรือต้นไม้ขนาดเล็ก ถิ่นกำเนิดอยู่ในพื้นที่ตั้งแต่เม็กซิโก อเมริกากลาง และหมู่เกาะแคริบเบียน ไปจนถึงภาคใต้ของบราซิลและฟลอริดา (สหรัฐอเมริกา) อย่างไรก็ตาม บางครั้งก็มีการปลูกเป็นไม้ประดับในพื้นที่ที่มีอากาศอบอุ่น
บางคนมีความเชื่อว่า ไม่ควรปลูกต้นลั่นทมในบ้านเพราะมีความเชื่อว่า เป็นอัปมงคล คือไปพ้องกับคำว่า 'ระทม' ซึ่งแปลว่า เศร้าโศก ทุกข์ใจ นิยมปลูกกันแพร่หลายอย่างมาก ชื่อพื้นเมืองอื่น ๆ ได้แก่ จำปา, จำปาลาว และจำปาขอม เป็นต้น (สำหรับชื่อภาษาอังกฤษ ได้แก่  Frangipani, Plumeria, Temple Tree, Graveyard Tree)
ต้นลีลาวดีเป็นพืชนิยมปลูกเพราะดอกมีสีสันหลากหลาย สวยงาม ได้แก่ขาว เหลืองอ่อน แดง ชมพู สีขาวขุ่น ฯลฯ บางดอกมีมากกว่า 1 สี อาจมีมากถึงหลายสีในดอกเดียว
ดอกลีลาวดียังเป็นดอกไม้ประจำชาติของประเทศลาว โดยเรียกว่า "ดอกจำปา" พร้อมทังเป็นตราสัญลักษณ์ของสายการบินลาว ซึ่งเป็นสายการบินแห่งชาติอีกด้วย
ชื่อพื้นเมือง

รู้จักกันอย่างแพร่หลายในปัจจุบันในชื่อ ลีลาวดี โดยบางแหล่งงดใช้ชื่อ ลั่นทม ตามความเชื่อ บางแหล่งรู้จักกันในชื่อ จำปา เนื่องจากเป็นดอกไม้ประจำชาติของลาวและประเทศไทยมีดินแดนติดกับลาว หรือรู้จักในชื่อ จำปาลาว และจำปาขอม  ซึ่งชื่อที่ใช้ในปัจจุบันและรู้จักกันทั่วไปจะอยู่ลำดับแรกสุด
ความเชื่อ

คนโบราณมีความเชื่อว่า ต้นลั่นทมนั้น ไม่ควรปลูกในบ้าน ด้วยมีชื่ออัปมงคล คือไปพ้องกับคำว่า ระทม ซึ่งแปลว่า เศร้าโศก ทุกข์ใจ จึงได้มีการเรียกชื่อเสียใหม่ให้เป็นมงคล
ว่า ลีลาวดีภาษาดอกไม้ของ "ลั่นทม" หมายถึง การละแล้วซึ่งความโศก ซึ่งมาจากคำว่า "ลั่น" หมายถึง การละทิ้ง แตกหัก ส่วน "ทม" หมายถึง ความเศร้าโศก เสียใจ  ไม่ได้มีความหมายว่า "ระทม" เหมือนที่คนเข้าใจ
แต่หากแปลภาษาไทยตามพจนานุกรมตามคำต่อคำโดยแยกเป็น คำว่า ลั่น และ คำว่า ทม คำว่า ลั่น เป็นคำวิเศษณ์ หมายถึง ดัง ส่วนคำว่า ทม ราชบัณฑิตไม่มีนิยามของคำดังกล่าว ดังนั้นคำว่า ลั่นทม อาจสามารถใช้อย่างแพร่หลายได้ โดยไม่ยึดติดความเชื่อกับคำว่า ระทม ซึ่งคำว่าลั่นทมนั้นได้ถูกนิยามไว้ว่า น. ชื่อไม้ต้นหลายชนิดในสกุล Plumeria วงศ์ Apocynaceae เช่น ชนิด P. rubraL. ดอกสีขาว หรือแดงเรื่อ ๆ กลิ่นหอม, จำปาหอม ก็เรียก, พายัพเรียก จำปาลาว, อีสานเรียก จำปา, ปักษ์ใต้เรียก จำปาขอม
ส่วนคำว่าลีลาวดียังไม่มีนิยามในคำดังกล่าว 
แต่หากแปลภาษาไทยตามพจนานุกรมตามคำต่อคำโดยแยกเป็น คำว่า ลีลา และคำว่า วดี
คำว่า ลีลา เป็น (๑) น. ท่าทาง, ท่าทางอันงาม, การเยื้องกราย (๒) น. ชื่อพระพุทธรูปปางหนึ่ง อยู่ในพระอิริยาบถยืนยกส้นพระบาทขวาสูงขึ้นจากพื้น ปลายพระบาทยังจดอยู่กับพื้นอยู่ในท่าจะก้าวเพื่อทรงพระดำเนิน พระหัตถ์ขวาห้อยอยู่ในท่าไกว พระหัตถ์ซ้ายยกเสมอพระอุระ ตั้งฝ่าพระหัตถ์ป้องไปเบื้องหน้าเป็นกิริยาเดิน ที่สร้างเป็นท่ายกพระหัตถ์ขวาก็มี (๓) น. ท่วงทำนอง (๔) น. การเลือกสรรฉันท์หรือแบบประพันธ์ให้เหมาะแก่ข้อความของเรื่อง 
ส่วนคำว่า วดี แปลว่า (๑) น. รั้ว, กำแพง ส่วน วดี (๒) น. คำเติมท้ายคำอื่นที่เป็นนาม หมายความว่า มี เป็นเพศหญิงตามหลักไวยากรณ์ เช่น ดาราวดี ว่า มีดาว
ดังนั้น ลีลาวดี ถ้าแปลตามความหมายตามอักษรแล้ว ก็คือต้นดอกไม้ที่มีท่วงท่าสวยงามอ่อนช้อย ลั่นทมเป็นไม้ยืนต้นในเขตร้อน ที่เห็นทั่ว ๆ ไปมีดอกสีขาว แดง ชมพู
ชื่อเดิมของพันธุ์ไม้นี้คนส่วนใหญ่เข้าใจว่าคำนี้ มาจากคำว่า ระทม ซึ่งหมายถึงความเศร้าโศก จึงไม่เป็นที่นิยมปลูกในบริเวณบ้านหรือที่อยู่อาศัย อย่างไรก็ตามมีผู้มีความรู้ด้านภาษาไทยกล่าวถึงคำว่า ลั่นทม  ว่า ลั่นทมที่เรียกกันแต่โบราณ หมายถึง การละแล้วซึ่งความโศกเศร้าแล้วมีความสุข ดังนั้นคำว่า ลั่นทม แท้จริงแล้วเป็นคำผสมจาก ลั่น+ทม โดยคำแรกหมายถึง แตกหัก ละทิ้ง และคำหลังหมายถึงความทุกข์โศก [ต้องการอ้างอิง]
และด้วยพระมหากรุณาธิคุณของสมเด็จพระนางเจ้าฯพระบรมราชินีนาถ พระองค์ได้พระราชทานนามใหม่แก่ลั่นทม ว่า “ลีลาวดี” ซึ่งน่าจะมาจากลักษณะการทอดกิ่งที่อ่อนช้อยงดงาม ทำให้คนเริ่มนิยมปลูกไม้ชนิดนี้มากขึ้น และก็มีชื่อเรียก แตกต่างกันไป
ลั่นทมเป็นต้นไม้สกุล Plumeria มีถิ่นกำเนิดในอเมริกาใต้ และถูกนำเข้ามาในดินแดนแถบนี้เมื่อประมาณ 500 ปีก่อนโดยนักเดินเรือชาวสเปนหรือโปรตุเกส จึงไม่มีชื่อในภาษาไทย และไม่ปรากฏชื่อในวรรณกรรมโบราณ แหล่งที่มาของคำว่า ลั่นทม เข้าใจว่ามาจากคำว่า "สราญธม"(สะ-ราน-ทม) ในภาษาเขมร ซึ่งแปลว่า "ความรักอันยิ่งใหญ่"  ทั้งนี้ ในสมัยโบราณต้นไม้ชนิดนี้นิยมปลูกในวัด จึงไม่นิยมปลูกในบ้าน
มีตำนานเล่าขานถึงที่มาของลั่นทมในลักษณะต่าง ๆ กัน อย่างไรก็ตามพันธุ์ไม้นี้ตามหลักสากลมีชื่อว่า ฟรังกีปานี (frangipani) และเรียกกันทั่วไปว่า พลัมมีเรีย (plumeria)
ทางพฤกษศาสตร์

สกุล Plumeria มีมากกว่า 21 ชนิด เท่าที่ตรวจพบสายพันธุ์มีมากกว่าร้อยสายพันธุ์
Plumeria หลายสายพันธุ์จะมียาง คล้ายกับสายพันธุ์อื่นๆ ในวงศ์ตีนเป็ด Apocynaceae ซึ่งประกอบไปด้วยสารพิษและทำให้ระคายเคืองต่อตาและผิวหนัง ในหลายสายพันธุ์มีลักษณะของใบและการเรียงตัวของเนื้อเยื่อใบที่แตกต่างกัน ใบของสายพันธุ์ Plumeria alba จะเรียวและแหลม ในขณะที่สายพันธุ์ Plumeria pudica มีรูปร่างยาวและมันวาว สีเขียวเข้ม และในสายพันธุ์ Plumeria pudica ใบอ่อนจนถึงใบแก่มีสีเท่ากันตลอดจนร่วง ส่วนในสายพันธุ์ที่ดอกและใบไม้ร่วงแม้ในฤดูหนาวคือสายพันธุ์ Plumeria obtusa หรือรู้จักกันอย่างเป็นทางการคือลีลาวดีสิงคโปร์ ซึ่งมีต้นกำเนิดจากอเมริกากลาง
ลักษณะทั่วไป

ต้น เป็นไม้ยืนต้น มีขนาดตั้งแต่พุ่มเตี้ยแคระสูงประมาณ 0.9-1.2 เมตร จนถึงต้นที่สูงมาก อาจสูงถึง 12 เมตร ลำต้นแตกกิ่งก้านสขาและพุ่มใบสวยงาม มีน้ำยางสีขาวข้น เป็นไม้ผลัดที่สลัดใบในฤดูแล้งก่อนที่จะผลิดอกและผลิใบรุ่นใหม่ กิ่งที่ยังไม่แก่มีสีเขียว อ่อนนุ่ม ดูเกือบจะอวบน้ำ กิ่งแก่มีสีเทามีรอยตะปุ่มตะป่ำ กิ่งไม่สามารถทานน้ำหนักได้ กิ่งเปราะ เปลือกลำต้นหนา ต้นที่โตเต็มที่แล้วจะพัฒนาจนกระทั่งมีความแข็งแรงมากขึ้น
ใบ เป็นใบเดี่ยว มีการเรียงตัวแบบสลับและหนาแน่นใกล้ปลายกิ่ง มีลักษณะแตกต่างกันไปทั้งรูปร่าง ขนาด สี และความหนาแน่น โดยทั่วไป ใบจะหนา เหนียวแข็ง และมีสีตั้งแต่สีเขียวอ่อนถึงสีเขียวเข้ม มีเส้นกลางใบแตกสาขาออกไปคล้ายขนนก ขนาดใบแตกต่างกันไม่มาก
ช่อดอก ดอกจะผลิออกมาจากปลายยอดเหนือใบ เห็นเป็นช่อดอกใหญ่สวยงาม แต่ก็มีบางชนิดที่ออกช่อดอกระหว่างใบ หรือใต้ใบ บางชนิดห้อยลงบางชนิดตั้งขึ้น ในหนึ่งช่อจะมีดอกบานพร้อมกัน 10 – 30 ดอก บางต้นที่มีความสมบูรณ์เต็มที่อาจมีดอกมากกว่า 100 ดอก ต่อ 1 ช่อ ออกดอกประมาณเดือนกุมภาพันธ์ถึงเดือนเมษายน บางพันธุ์สามารถออกดอกได้ตลอดทั้งปี
ดอก โดยทั่วไปจะมีขนาดใหญ่ถึงกลาง ยกเว้นบางพันธุ์ที่มีขนาดเล็ก กลีบดอกมี 5 กลีบ เกสรตัวผู้ เกสรตัวเมีย อยู่ลึกเข้าไปข้างใน ดอกมีลักษณะคล้ายท่อ ทำให้มองไม่เห็นเกสรตัวผู้และเกสรตัวเมีย โดยจะมีเกสรตัวผู้ 5 อัน อยู่ที่โคนก้านดอก ส่วนเกสรตัวเมียอยู่ลึกลงไปในก้านดอก เกสรตัวผู้และเกสรตัวเมียบานไม่พร้อมกัน ยากต่อการผสมตัวเอง
ฝัก/ผลมีลักษณะคล้ายกับฝักต้นชวนชม ฝักอ่อนสีจะมีสีเขียวเมื่อแก่ฝักจะมีสีแดงถึงดำ
ชื่อวิทยาศาสตร์

ลีลาวดีมีชื่อทางวิทยาศาสตร์ คือ Plumeria spp.
อัลบั้มภาพ

พันธุ์ไม้ในตระกูลลีลาวดี กลีบดอกลีส้ม,ขาวและขอบชมพู - ลีลาวดีพบในประเทศไทย
พันธุ์ไม้ในตระกูลลีลาวดี กลีบดอกสีเหลืองไล่เฉดขาว - ลีลาวดีพบในประเทศไทย
พันธุ์ไม้ในตระกูลลีลาวดี  กลีบดอกสีเหลือง และมีเส้นสีขาว ปลายกลีบดอกสีชมพูรอบกลีบ - ลีลาวดีพบในประเทศไทย
พันธุ์ไม้ในตระกูลลีลาวดี กลีบดอกสีเหลือง และไล่สีขาวไปจนถึงสีชมพู จนถึงปลายกลีบดอก - ลีลาวดีพบในประเทศไทย
พันธุ์ไม้ในตระกูลลีลาวดี กลีบดอกสีเหลือง สีขาวและขอบสีชมพู - ลีลาวดีพบในประเทศไทย
พันธุ์ไม้ในตระกูลลีลาวดี  กลีบดอกสีแดงเข็มทั้งดอก - ลีลาวดีพบในประเทศไทย
พันธุ์ไม้ในตระกูลลีลาวดี  กลีบดอกสีเหลืองและชมพูอ่อน - ลีลาวดีพบในประเทศไทย
พันธุ์ไม้ในตระกูลลีลาวดี  กลีบดอกสีเหลือง ขอบกลีบสีชมพู - ลีลาวดีพบในประเทศไทย
พันธุ์ไม้ในตระกูลลีลาวดี  กลีบดอกสีส้ม - ลีลาวดีพบในประเทศไทย
พันธุ์ไม้ในตระกูลลีลาวดี  กลีบดอกสีเหลืองอ่อน ปลายกลีบดอกสีขาว - ลีลาวดีพบในประเทศไทย
พันธุ์ไม้ในตระกูลลีลาวดี  กลีบดอกสีแดงสด - ลีลาวดีพบในประเทศไทย
พันธุ์ไม้ในตระกูลลีลาวดี  กลีบดอกสีส้มเข้มและสีชมพูอ่อน - ลีลาวดีพบในประเทศไทย
พันธุ์ไม้ในตระกูลลีลาวดี  กลีบดอกสีชมพูทั้งดอก - ลีลาวดีพบในประเทศไทย
พันธุ์ไม้ในตระกูลลีลาวดี กลีบดอกสีชมพูปนสีเหลือง - ลีลาวดีพบในประเทศไทย
พันธุ์ไม้ในตระกูลลีลาวดี กลีบดอกเรียวสีเหลือง สีขาว ขอบดอกสีชมพู ปลายแแหลม - ลีลาวดีพบในประเทศไทย
พันธุ์ไม้ในตระกูลลีลาวดี กลีบดอกสีชมพูปนสีส้ม - ลีลาวดีพบในประเทศไทย
พันธุ์ไม้ในตระกูลลีลาวดี กลีบดอกสีเหลืองอ่อนทั้งดอก - ลีลาวดีพบในประเทศไทย
พันธุ์ไม้ในตระกูลลีลาวดี กลางกลีบดอกสีเหลืองและกลีบดอกสีชมพูปนสีขาว - ลีลาวดีพบในประเทศไทย
ลีลาวดี สีแดงพบใน ประเทศมาเลเซีย.
ลีลาวดี สีแดงพบใน ประเทศมาเลเซีย
ลีลาวดีในJardin des Plantes de Lille, Lille, ประเทศฝรั่งเศส
ลีลาวดีพบใน บังกลอ, ประเทศอินเดีย
ลีลาวดีสีชมพู
ลีลาวดีสีขาว พบใน อัญประเทศ
ลีลาวดีสีขาว พบใน, Kozhikode, Kerala
Plumeria rubra พบใน ประเทศอิสราเอล
ลีลาวดี (Indian Champa) พบใน Surat, ประเทศอินเดีย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ลั่นทม
ข้อมูลที่เกี่ยวข้องกับ Plumeria ที่วิกิสปีชีส์
อะพอคคาลิปส์ โฮเต็ล

ซีรีส์อนิเมะทางโทรทัศน์ของญี่ปุ่น
| --- | --- |
อะพอคคาลิปส์ โฮเต็ล
アポカリプスホテル (Apokaripusu Hoteru)
ชื่อภาษาอังกฤษ: Apocalypse Hotel
แนว: บันเทิงคดีหลังพยากรณ์
สร้างโดย: ไซเบอร์เอเจนท์  ไซเกมส์ พิคเจอร์ส
อนิเมะโทรทัศน์
กำกับโดย: คานะ ชุนโดะ
เขียนบทโดย: ชิเงรุ มูราโกชิ
ดนตรีโดย: โยชิอากิ ฟูจิซาวะ
สตูดิโอ: ไซเกมส์ พิคเจอร์ส
เครือข่าย: นิปปงทีวี
ฉาย:  8 เมษายน พ.ศ. 2568  –  กำหนดการ
มังงะ
วาดภาพโดย: อิซูมิ ทาเคโมโตะ
สำนักพิมพ์: ทาเคโชโบ
นิตยสาร: สโตเรีย แดช
กลุ่มเป้าหมาย: เซเน็ง
วางจำหน่ายตั้งแต่: 9 เมษายน พ.ศ. 2568 – กำหนดการ
อะพอคคาลิปส์ โฮเต็ล (ญี่ปุ่น: アポカリプスホテル, โรมาจิ: Apokaripusu Hoteru) เป็นซีรีส์ออริจินอลอนิเมะทางโทรทัศน์ที่จะออกฉายเร็ว ๆ นี้ ผลิตโดยไซเบอร์เอเจนท์และสร้างเป็นแอนิเมชั่นโดยสตูดิโอไซเกมส์ พิคเจอร์ส ซีรีส์นี้มีกำหนดออกอากาศในเดือนเมษายน พ.ศ. 2568
สื่อ > อนิเมะ

ซีรีส์ออริจินอลอนิเมะทาวโทรทัศน์ที่ผลิตโดยไซเบอร์เอเจนท์และสร้างเป็นแอนิเมชั่นโดยสตูดิโอไซเกมส์ พิคเจอร์สได้รับการประกาศเมื่อวันที่ 28 สิงหาคม พ.ศ. 2567 ซีรีส์นี้กำกับโดยคานะ ชุนโดะ และเขียนบทโดยชิเงรุ มูราโกชิ โดยมีนัตสึกิ โยโกยามะเป็นผู้ออกแบบตัวละครโดยอิงจากงานออกแบบต้นฉบับของอิซูมิ ทาเคโมโตะ และโยชิอากิ ฟูจิซาวะเป็นผู้แต่งเพลงประกอบ มีกำหนดการออกอากาศในวันที่ 8 เมษายน พ.ศ. 2568 ทางช่องนิปปงทีวี เพลงเปิดของเรื่องคือ "Skirt" ขณะที่เพลงปิดของเรื่องคือ "Capsule" (カプセル, Kapuseru) ทั้งสองเพลงร้องโดยไอโกะ
สื่อ > มังงะ

ซีรีส์มังงะสปินออฟที่วาดภาพประกอบโดยทาเคโมโตะ จะเริ่มลงตีพิมพ์เป็นตอนในเว็บไซต์มังงะสโตเรีย แดชของทาเคโชโบในเดือนเมษายน พ.ศ. 2568
แหล่งข้อมูลอื่น

เว็บไซต์อย่างเป็นทางการ (ในภาษาญี่ปุ่น)
อะพอคคาลิปส์ โฮเต็ล (อนิเมะ) ที่เครือข่ายข่าวอนิเมะ
มังกรหยก (ละครโทรทัศน์ พ.ศ. 2546)

บทความนี้เกี่ยวกับละครโทรทัศน์ไตรภาคภาคแรกของมังกรหยก สำหรับความหมายอื่น ดูที่ มังกรหยก (แก้ความกำกวม)
| มังกรหยก The Legend of the Condor Heroes 2003 |
| --- | --- |
โปสตอร์
ประเภท: Wuxia
เขียนโดย: กิมย้ง (แบบดั้งเดิม) ลาน เสี่ยวหลง ฉีหัง กง หยิงเทียน จาง ถิง
กำกับโดย: หยู่ หมิน หวัง รุ่ย กุก กัวเหลียง
ผู้กำกับศิลป์: เฉียน ย่านเสียน
พิธีกร: ฉี เฉินซี หม่า จงซุน ปูมู่
แสดงนำ: หลี่ อย่าเผง โจว ซวิ่น โจว เจี๋ย เจียง ฉินฉิน
ดนตรีแก่นเรื่องเปิด: Tiandi Douzai Wo Xinzhong (天地都在我心中) performed by Qiu Ye
ดนตรีแก่นเรื่องปิด: Zhenqing Zhenmei (真情真美) ขับร้องโดย ซัน น่าน และ วาเลน เหือ
ผู้ประพันธ์เพลง: เจียว หลิน
ประเทศแหล่งกำเนิด: จีน
ภาษาต้นฉบับ: แมนดาริน
จำนวนตอน: 42
การผลิต
ผู้อำนวยการผลิต: พาน ซีสง เตี๋ยโฟ ฌแนจิงสง เจียง ฮวย
ผู้อำนวยการสร้าง: จาง จี้สง เม้ง ฟ่านเย้า คิว ซิน หยาง เนียนเฉง หูสี
สถานที่ถ่ายทำ: จีน
ผู้กำกับภาพ: เจ้า เจียงฮุย ยี่ จื้อเหว่ย จาง เจนด่อง หวู บิน ฟาง ถิง
ความยาวตอน: 45 นาที
บริษัทผู้ผลิต: Ciwen Film & TV Production Co. Ltd.
ออกอากาศ
เครือข่าย: CCTV (China) CTS (Taiwan)
มังกรหยก ภาค1 (2003) (อังกฤษ: The Legend of conder heroes) เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก อีกเวอร์ชันหนึ่ง นำแสดงโดย หลี่ ย่าเผง, โจว ซวิ่น, โจว เจี๋ย, เจียง ฉินฉิน ออกอากาศทางช่อง CCTV ในประเทศจีน ละครโทรทัศน์เรื่องนี้เป็นลภาคะครภาคแรก ของละครไตรภาคในเรื่อง มังกรหยก โดยละครเรื่องนี้มีภาค 2 ต่อคือเรื่อง มังกรหยก ภาค 2 ตอน ตำนานศึกเทพอินทรี เป็น มังกรหยกภาคก๊วยเจ๋ง ที่มีคะแนนใน douban ต่ำกว่าหลายเวอร์ชัน และ "โจวซวิ่น" เป็นที่รู้จักในบท อึ้งย้ง (ภาคแรก) ด้วยวัย 29 ปี กลายเป็น ดาราที่แสดงบท "อึ้งย้งวัยสาว" ที่มีอายุมากที่สุด
เนื้อเรื่อง

ก๊วยเชาเทียน และเอี้ยทิซิม สองพี่น้อง ได้คบหากับปรมาจารย์นักพรตสำนักช้วนจินก่า ชิว ชู่จี ทั้งสองกำลังจะมีบุตร ชิว ชู่จีจึงได้ทิ้งมีดสั้นวิเศษ 2 เล่ม ให้แก่ทั้งคู่ โดยสลักชื่อ 'เอี้ยคัง' และ 'ก๊วยเจ๋ง' ไว้คนละด้าม ต่อมาอ้วนง้วนเลียกองค์ชายแห่งกิมก๊กถูกใจเปาเสียะเยาะ ภรรยาของเอี้ยทิซิม จึงวางแผนจ้างให้ขุนนางชาวฮั่นมาฉุดคร่าพาตัวไปให้ ก๊วยเชาเทียนถูกลูกหลงจนตายไป เอี้ยทิซิมไม่รู้เป็นตายร้ายดี หลีเพ้ง ภรรยาของก๊วยเชาเทียน ถูกขุนนางชั่วจับตัวเป็นตัวประกัน เปาะเสียะเยาะถูกอ้วนง้วนเลียกหลอกลวง จนยินยอมเป็นพระสนมให้เพื่อรักษา 'เอี้ยคัง' ลูกของตนเอาไว้ ด้านชิว ชู่จี มาช่วยสหายไม่ทัน จึงได้ตัดพ้อตัวเองว่าไม่เอาไหน และไล่ล่าขุนนางชั่ว จนไปขัดแย้งกับเจ็ดประหลาดแห่งกังหนำ และทั้งสองฝ่ายก็ไม่ยอมใคร แต่ชิว ชู่จีไม่อยากหักหาญน้ำใจกันไปมากกว่านี้ จึงได้คิดอุบายชุบเลี้ยงบุตรของสหายทั้งสองขึ้น และตกลงกับเจ็ดประหลาดแห่งกังน้ำว่า อีก 16 ปี ให้หลัง ให้พาบุตรของสหายที่ฝ่ายตนได้ฝึกมาประลองยุทธ์กันที่ดินแดนกังหนำ หลีเพ้งหาทางจนหลบหนีขุนนางชั่วมาได้ แต่เคราะห์กรรมกลับซัดพาไปอยู่ ณ ดินแดนมองโกล ที่นั่นเอง ที่ๆ 'ก๊วยเจ๋ง' ได้ถือกำเนิดขึ้น
นักแสดงนำ

หลี่ ย่าเผง รับบทเป็น ก๊วยเจ๋ง
โจว ซวิ่น รับบทเป็น อึ้งย้ง
โจว เจี๋ย รับบทเป็น เอี๊ยคัง
เจียง ฉินฉิน รับบทเป็น มู่ เนี่ยนฉือ
ติง เห่ยเฟิง รับบท เอี๊ยทิซิม
เจ้า เหลียง รับบท จิวแป๊ะทง
ซุน ไห่หยิง รับบท อั้งฉิกกง
โจว เป่ยเฉิง รับบท อึ้งเอี๊ยะซือ
โย่ว หยง รับบท อาวเอี๊ยงฮง
หวัง เหว่ยกัว รับบท อิดเต็งไต้ซือ
จาง จื้อจง รับบท หวัง ฉงหยาง
หลี่ เฟิง รับบท ก๊วยเซาเทียน
เหอ ฉิง รับบท เปาเซียะเยียก
ลู่ ลี่ผิง รับบท หลีเพ้ง
หยาง ลี่ผิง รับบท เหมยเชาฟง
หลิว ลี่เว่ย รับบท กัวเต็งอัก
อู๋ โหย่วชวน รับบท จูชง
ปา เถอเอ้อร์ รับบท หันปอกือ
หยาง กวงหัว รับบท น่ำฮียิ้น
เซี่ย หนิง รับบท เตียวอาแซ
หวัง เว่ย รับบท ช้วนกิมฮวด
เจ้า เฟิง รับบท หันเสียวย้ง
ปาเซินจาปู รับบท เตมูจิน (เจงกีส ข่าน)
ปา หยิน รับบท เจเบ
หม่า ลี่ผิง รับบท โจชิ
เบต รับบท ออคได ข่าน
เจ้า เห่าตง รับบท ชิว ชู่จี
การออกอากาศในไทย

ออกอากาศในปีพ.ศ. 2547 (2004) จันทร์-ศุกร์ทางช่อง 3 ช่วงเย็น ในไทย มังกรหยก ชุดนี้ไม่ค่อยมีกระแส เท่าเวอร์ชัน ก่อนหน้านี้
เกร็ดเล็กเกร็ดน้อย

ตอนออกอากาศครั้งแรกในจีน ถูกวิจารณ์เชิงลบจากผู้ชมจำนวนมาก แม้กระทั่งทุกวันนี้ยังคงมีแฟนๆในจีนยังคงวิจารณ์ลบอยู่ค่อนข้างเยอะ และคะแนนตามที่ต่าง ๆ เช่น douban หรือ imdb ได้น้อยกว่าหลายเวอร์ชัน (เกือบทุกเวอร์ชัน) ทำให้เห็นว่าคนส่วนใหญ่ ไม่ได้ชื่นชอบ มังกรหยก 2003 เท่าไหร่นัก
สำหรับเรตติ้งในจีนกลาง ๆ และเป็นเวอร์ชันของจีนที่ไม่ค่อยได้รับความนิยมในระดับเอเชีย เท่าไหร่นัก
แหล่งข้อมูลอื่น

มังกรหยก ที่อินเทอร์เน็ตมูวีเดตาเบส
(จีน) The Legend of the Condor Heroes เก็บถาวร 2012-10-17 ที่ เวย์แบ็กแมชชีน on Sina.com
(จีน) The Legend of the Condor Heroes official page เก็บถาวร 2012-07-11 ที่ เวย์แบ็กแมชชีน on Ciwen Pictures' website
| ด ค กจักรวาลของกิมย้ง |
| --- | --- |
นิยายขนาดยาว:  แปดเทพอสูรมังกรฟ้า  มังกรหยก  มังกรหยก ภาค 2  ดาบมังกรหยก  กระบี่ใจพิสุทธิ์  กระบี่เย้ยยุทธจักร   มังกรทลายฟ้า  เพ็กฮวยเกี่ยม  อุ้ยเสี่ยวป้อ  จอมใจจอมยุทธ  จิ้งจอกภูเขาหิมะ 
เรื่องสั้น:  กระบี่นางพญา  เทพธิดาม้าขาว  ดาบนกเป็ดน้ำ  จิ้งจอกอหังการ 
สุดยอดฝีมือที่ปรากฏ:  อาแช  หลวงจีนหอไตร  ลิ้มเซียวเอ็ง  เฮ้งเต็งเอี้ยง  อาวเอี๊ยงฮง  จิวแป๊ะทง  เตียซำฮง  ฟงชิงหยาง  อู๋หยาจื่อ  ตังฮึงปุ๊กป้าย  เซียซิหยี  เจี๊ยะพั่วเทียน  จอมยุทธหญิงชุดเหลือง  โอ้วเจ่กตอ 
ยอดฝีมือไม่ปรากฏ:  ต๊กโกวคิ้วป้าย  อึ้งเซียะ  โจ้วซือเอี้ย  เซียวเหยาจื่อ  ขันทีวังหลวง  ลิ้มเอี่ยงโต่ว 
ค่ายสำนัก:  บู๊ตึ๊ง  ง้อไบ๊  ช้วนจินก่า  เส้าหลิน  พรรคกระยาจก  สำนักคุนลุ้น  สำนักคงท้ง  สำนักหัวซาน  นิกายเม้งก่า  ห้าขุนเขากระบี่  สุสานโบราณ  วังคฤธรศักดิ์สิทธิ์  สราญรมณ์  พรรคตะวันจันทรา  พรรคฟ้าดิน  สำนักดาวดึงส์  สำนักกระบี่เหล็ก  สำนักฝ่ามือเหล็ก  สำนักเบญจพิษ(พรรคห้าพิษ)  หุบเขาไร้รัก  ตระกูลต้วน  ตระกูลมู่  ตระกูลเหวิน 
สุดยอดวิชา:  เคล็ดวิชาเพลงไม้ตีสุนัข  ดรรชนีกระบี่หกชีพจร  กระบี่แคว้นเวียด  คัมภีร์เปลี่ยนเส้นเอ็น  เก้าเอี้ยง  สิบเจ็ดฝ่ามือวิญญาณสลาย  เก้าอิม  เก้ากระบี่เดียวดาย  เพลงกระบี่ปราบมาร  คัมภีร์ทานตะวัน  ซิ้นเจี่ยวเก็ง  คัมภีร์งูทอง  เพลงดาบตระกูลโอ้ว  สิบแปดฝ่ามือพิชิตมังกร  เคลื่อนย้ายจักรวาล  มหาเวทดูดดาว  พลังคางคก  ฝ่ามือเหล็กลอยน้ำ  ดรรชนีเอกสุริยัน  ดรรชนีศักด์สิทธ์  เจ็ดหมัดพิการ  ยันต์เป็นตาย
เงิน เงิน เงิน
เรื่องย่อ

ขุนหิรัญ (อบ บุญติด) นายทุนเงินกู้ วัตโกเศรษฐกิจ มอบหมายให้หลานชาย ตุ๊ อรรคพล (มิตร ชัยบัญชา) เอาสัญญาเงินกู้ไปขู่บังคับชาวบางรื่นสุข ให้ย้ายออกด่วนเพื่อเอาที่ดินไปทำธุรกิจตึกแถวร่วมกับ คุณนายเม้า (สุลาลีวัลย์ สุวรรณทัต) หุ้นส่วน
ซึ่งอรรคพลไม่ชอบวิธีการเช่นนี้ และเมื่อได้พบกับชุมชนที่สุขสงบ เรียบง่าย รวมทั้งกลุ่มวงดนตรีแก๊งค์เด็กวัดอารามบอย ทำให้ความหวังที่จะทำธุรกิจบันเทิงอย่างที่ตนเองฝันไว้ผุดขึ้นมาอีกครั้ง จึงรวมกลุ่มกับแก๊งค์เด็กวัดเพื่อเปิดกิจการไนท์คลับ แต่ก็ถูกกลั่นแกล้งจากท่านขุน
ขณะเดียวกัน ภารดี (สุมาลี ทองหล่อ) น้องสาวแอบรักชอบกับ รังสรรค์ (ชรินทร์ นันทนาคร) ครูสอนเปียโนฐานะยากจน  เมื่อหลานชายกับหลานสาวไม่ได้ดังใจ เศรษฐีหน้าเลือดอย่างท่านขุน จึงไล่ทั้งคู่ออกจากบ้าน โดยยื่นเงื่อนไขให้เอาเงินมาไถ่ที่ราคาหนึ่งล้านบาท
เหตุการณ์พลิกผันให้อรรคพลพบกับแม่ที่พลัดพรากกัน (วิไลวรรณ วัฒนพานิช) และได้ กิ่งแก้ว (เพชรา เชาวราษฎร์) เด็กขอทานผู้เป็นเสมือนพลังใจ จนทำให้ความสัมพันธ์พัฒนาเป็นความรัก และช่วยกันหาทางนำเงินมาไถ่ถอนที่ได้สำเร็จ
การนำมาสร้างใหม่

ภาพยนตร์เรื่องนี้ นำมาสร้างใหม่อีกครั้งเมื่อ พ.ศ. 2526 ในรูปแบบภาพยนตร์เพลง กำกับโดย ยุทธนา มุกดาสนิท นำแสดงโดย เกรียงไกร อุณหะนันท์-อภิรดี ภวภูตานนท์, อโนเชาว์ ยอดบุตร-ปาหนัน ณ พัทลุง, เศรษฐา ศิระฉายา-มยุรา ธนะบุตร และล้อต๊อก-อมรา อัศวนนท์-พิศมัย วิไลศักดิ์ ออกฉายเมื่อวันที่ 10 กันยายน 2526 ที่โรงหนังเอเธนส์-แกรนด์-พาราไดซ์-ศรีย่าน-พระโขนงรามา-นครหลวงรามา-ลาดพร้าวสะพาน 2  ปกวีซีดีภาพยนตร์ เงิน เงิน เงิน (2526) โดยโซล่าร์ มาร์เก็ตติ้ง และปัจจุบันเรื่องนี้ทางบีเคพีนำมารีมาสเตอร์ใหม่ภายใต้โปรเจกต์ The Legend Collection ซึ่งเรื่องนี้ก็เป็นภาพยนตร์ในตำนานอีกเรื่องหนึ่งที่ควรค่าแก่การเก็บสะสมเช่นกัน
เมื่อ พ.ศ. 2540 นำกลับมาสร้างใหม่เป็นละครโทรทัศน์หลังข่าวภาคค่ำทางช่อง 7 นำแสดงโดย เอกรัตน์ สารสุข-ฌัชฌา รุจินานนท์,ทรงสิทธิ์ รุ่งนพคุณศรี-เกวลิน คอตแลนด์,รัฐธรรมนูญ ศรีฤกษ์-ลินดา ครอส, สะอาด เปี่ยมพงษ์สานต์, ดวงดาว จารุจินดา, ปนัดดา โกมารทัต, รัญญา ศิยานนท์, สุภาภรณ์ คำนวณศิลป์, ทองขาว ภัทรโชคชัย, บู๊ วิบูลย์นันท์, เกียรติศักดิ์ อุดมนาค, หนู คลองเตย, สุเทพ วงศ์กำแหง, มีศักดิ์ นาครัตน์, พูนสวัสดิ์ ธีมากร
เดือนเมษายน พ.ศ. 2550 ได้มีการนำเรื่อง เงิน เงิน เงิน มาแสดงเป็นละครเวที "AF The Musical ตอน เงิน เงิน เงิน" จำนวน 12 รอบ โดยบริษัททรู แฟนเทเชีย ซึ่งมีนักแสดงจาก ทรู อะคาเดมี แฟนเทเชีย นำแสดงโดย พิษณุ นิ่มสกุล (อรรคพล), พัดชา เอนกอายุวัฒน์ (กิ่งแก้ว), เกียรติกมล ล่าทา (ครูรังสรรค์) และ มิณฑิตา วัฒนกุล (ภารดี)
นักแสดง

| ปี | พ> ศ. 2508 | พ> ศ. 2526 | พ> ศ. 2540 | พ> ศ. 2550 |
| --- | --- | --- | --- | --- |
| รูปแบบการนำเสนอ | ภาพยนตร์ 35 ม.ม | ภาพยนตร์ 35 มม. | ละคร ช่อง 7 | ละครเวที AF The Musical |
| ผู้สร้าง | ละโว้ภาพยนตร์ | ไฟว์สตาร์โปรดักชั่น | ดาราวีดีโอ | ทรู แฟนเทเชีย |
| ผู้กำกับ | พระเจ้าวรวงศ์เธอ พระองค์เจ้าอนุสรมงคลการ | ยุทธนา มุกดาสนิท | วีระชัย รุ่งเรือง | สุวรรณดี จักราวรวุธ |
| บทการแสดง | พระเจ้าวรวงศ์เธอ พระองค์เจ้าอนุสรมงคลการ | ยุทธนา มุกดาสนิท | ปราณประมูล | ดารกา วงศ์ศิริ |
| ตุ๊ อรรคพล | มิตร ชัยบัญชา | เกรียงไกร อุณหะนันท์ | เอกรัตน์ สารสุข | พิษณุ นิ่มสกุล |
| กิ่งแก้ว | เพชรา เชาวราษฎร์ | อภิรดี ภวภูตานนท์ | ฌัชฌา รุจินานนท์ | พัดชา เอนกอายุวัฒน์ |
| รังสรรค์ | ชรินทร์ นันทนาคร | อโนเชาว์ ยอดบุตร | ทรงสิทธิ์ รุ่งนพคุณศรี | เกียรติกมล ล่าทา |
| ภารดี | สุมาลี ทองหล่อ | ปาหนัน ณ พัทลุง | เกวลิน คอตแลนด์ | มิณฑิตา วัฒนกุล |
| สัปเหร่อยุทธ | สุเทพ วงศ์กำแหง | เศรษฐา ศิระฉายา | รัฐธรรมนูญ ศรีฤกษ์ | ธนกฤต พานิชวิทย์ |
| นัตตี้ | อรสา อิศรางกูร ณ อยุธยา | มยุรา ธนะบุตร | ลินดา ครอส | นลิน โฮเลอร์ |
| ขุนหิรัญ | อบ บุญติด | ล้อต๊อก | สอาด เปี่ยมพงษ์สานต์ | ไพโรจน์ สังวริบุตร |
| คุณนายเม้า | สุลาลีวัลย์ สุวรรณทัต | พิศมัย วิไลศักดิ์ | ดวงดาว จารุจินดา | ดารณีนุช ปสุตนาวิน |
| วิมลวัลย์ | วิไลวรรณ วัฒนพานิช | อมรา อัศวนนท์ | ปนัดดา โกมารทัต | - |
| หมวย | ชูศรี มีสมมนต์ | - | สิทธิวดี กิตติสิทโธ | อนุสรา วันทองทักษ์ |
| ราเชนทร์ | พร ภิรมย์ |  | พีรพล จันทรากาศ | ศุภณัฐ เฉลิมชัยเจริญกิจ |
| เกสร | หม่อมชั้น พวงวัน | - | รัญญา ศิยานนท์ | พุทธชาด พงศ์สุชาติ |
| ปอบละอองทอง | - | - | สุภาภรณ์ คำนวณศิลป์ | - |
| เด่น | ทนงศักดิ์ ภักดีเทวา | เด๋อ ดอกสะเดา | โบ๊ท วิบูลย์นันท์ | ธัชพล ชุมดวง |
| ดำ | มีศักดิ์ นาครัตน์ | ดู๋ ดอกกระโดน | เกียรติศักดิ์ อุดมนาค | ภาณุพล เอกเพชร |
| แดง | อดุลย์ กรีน | ดี๋ ดอกมะดัน | หนู คลองเตย | ปานเวทย์ ไสยคล้าย |